În căutarea unei conexiuni autentice și a unei iubiri pure, mulți oameni devin vulnerabili în fața capcanelor emoționale și ajung să încurce sentimentele de afecțiune cu atașamentul sau chiar cu dependența emoțională. În dorința lor arzătoare de a fi căutați și iubiți, acești indivizi pot ajunge să se agațe de persoana iubită sau să accepte orice formă de relație, chiar dacă nu le aduce fericire autentică sau împlinire sufletească.
În zodiac, există anumite semne care sunt mai predispușe să confunde iubirea pură cu alte forme de atașament, fie din cauza lipsei de încredere în propriile lor sentimente, fie din frică de singurătate sau din lipsa maturității emoționale. Astfel, acești nativi pot fi păcăliți de iluzia unei iubiri adevărate și pot avea dificultăți în a-și recunoaște propriile nevoi emoționale și în a stabili limite sănătoase în relațiile lor.
Rac
Într-o relație, Racul își asumă adesea rolul de salvator. Când partenerul/a are nevoie de ceva, el îi sare imediat în ajutor. Devine exagerat de protector cu omul din fața sa, pe care crede că îl iubește dacă a fost în stare să facă un gest nobil de dragul său.
Adevărul este că procedează așa din dorința de a se simți util, ceea ce înseamnă că se agață de nevoile celuilalt pentru a-și satisface propria nevoie. Este un sentiment pe care nu îl poate descrie și presupune că este vorba de iubire.
Balanță
Această zodie este condusă de Venus, planeta iubirii, ceea ce înseamnă că se îndrăgostește foarte des. De fiecare dată are impresia că iubește, însă lucrurile arată puțin diferit în realitate.
Este mai mult dependentă de persoana pe care o are alături, fiindcă nu vrea să treacă iar și iar prin stresul unei despărțiri. Practic, Balanța se amăgește singură, numind dragoste un simplu atașament aflat la început.
Fecioară
Această zodie de pământ vrea să aibă întotdeauna situația sub control, să fie cea mai bună și să țină în jurul său doar persoane care doresc să evolueze constant. Dacă întâlnește pe cineva care pare să țină pasul cu ea, se agață de acel cineva și ajunge să simtă un puternic atașament.
Pentru că este în culmea fericirii, nu mai analizează toate datele problemei și ajunge să creadă că iubește și este iubită.
Scorpion
Scorpionul pune suflet în orice relație, oricât de scurtă și nesănătoasă ar fi, scriu astrologii. Este în stare să spună că iubește încă din prima zi, pentru că ar face orice pentru a ține aproape de el omul de care s-a îndrăgostit.
De multe ori nu realizează că e nevoie de timp pentru a simți iubire adevărată.
Pești
Visătorii Pești speră să trăiască acea poveste unică, în care dragostea la prima vedere există și se transformă apoi într-o mare dragoste, ce durează pentru totdeauna.
De aceea, la orice început de relație, sunt convinși că a venit momentul mult așteptat și își declară iubirea, chiar dacă nu sunt siguri de ceea ce simt.
Berbec
Un semn impulsiv ca Berbecul se grăbește întotdeauna să tragă concluzii, fără să privească atent ce se întâmplă în jur. Când vine vorba de relații, are impresia că iubește și că este iubit dacă persoana din fața sa îi acordă atenție și îl încurajează să își urmeze instinctul.
Foarte greu își dă seama că, de fapt, s-a atașat de susținerea pe care o primește.